b'\n_START_ARTICLE_\nInfonet\n_START_PARAGRAPH_\nInfonet media, d. d. je medijska dru\xc5\xbeba, ki ima v lastni\xc5\xa1tvu radijsko mre\xc5\xbeo Infonet, za katero opravlja produkcijo radijskega programa in pripravlja radijske novice ter opravlja televizijsko produkcijo programa TOP TV.\n_START_SECTION_\nRadijska mre\xc5\xbea Infonet\n_START_PARAGRAPH_\nRadijska mre\xc5\xbea Infonet je najve\xc4\x8dja radijska mre\xc5\xbea v Sloveniji. Zdru\xc5\xbeuje 20 radijskih postaj, kar skupaj pokriva 85\xc2\xa0% slovenskega ozemlja. V zadnjem letu in pol presega poslu\xc5\xa1anost 380.000 poslu\xc5\xa1alcev._NEWLINE_Sedem radijskih postaj je povezanih lastni\xc5\xa1ko, ostale sodelujejo kot pridru\xc5\xbeeni \xc4\x8dlani. Informativni program se pripravlja za Radio Antena, Koro\xc5\xa1ki radio, Primorski val, Radio Maxi, Moj radio, Radio Ptuj, Radio Rogla, Zeleni val, Radio 94, Radio Celje in Radio Aktual._NEWLINE_Radio 1 ni del radijske mre\xc5\xbee, je pa lastni\xc5\xa1ko povezan z dru\xc5\xbebo Infonet media, d. d.\n_START_SECTION_\nInfonetove novice\n_START_PARAGRAPH_\nNa nekaterih radijskih postajah, povezanih v mre\xc5\xbeo, se predvajajo Infonetove radijske novice, ki na kratek, a jedrnat na\xc4\x8din ponujajo informacije o aktualnem dogajanju. Predvajajo se vsako polno uro, med tednom med 6:00 in 19:00 uro ter med 9:00 in 17:00 ob vikendih in praznikih.'